**Národná rada Slovenskej republiky**

**VII. volebné obdobie**

**Návrh**

**Zákon**

**z ......... 2018,**

**ktorým sa dopĺňa zákon Národnej rady Slovenskej republiky č. 317/2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov.**

Národná rada Slovenskej republiky sa uzniesla na tomto zákone:

**Čl. I**

Zákon Národnej rady Slovenskej republiky č. 317/2009 Z. z. o pedagogických zamestnancoch a odborných zamestnancoch v znení zákona Národnej rady Slovenskej republiky č. 390[/2011 Z. z.](http://www.zakonypreludi.sk/zz/2004-365), zákona Národnej rady Slovenskej republiky č. 390[/2011 Z. z.](http://www.zakonypreludi.sk/zz/2004-564), zákona Národnej rady Slovenskej republiky č. 325[/2012 Z. z.](http://www.zakonypreludi.sk/zz/2005-5), zákona Národnej rady Slovenskej republiky č. 312[/2013 Z. z.](http://www.zakonypreludi.sk/zz/2005-475), zákona Národnej rady Slovenskej republiky č. 14[/2015 Z. z.](http://www.zakonypreludi.sk/zz/2006-279), zákona Národnej rady Slovenskej republiky č. 188[/2015 Z. z.](http://www.zakonypreludi.sk/zz/2006-689), zákona Národnej rady Slovenskej republiky č. 125[/2016 Z. z.](http://www.zakonypreludi.sk/zz/2008-245), zákona Národnej rady Slovenskej republiky č. 57[/2017 Z. z.](http://www.zakonypreludi.sk/zz/2008-462), sa dopĺňa takto:

1. V § 5 ods. 1 sa za ustanovením písmena g) vypúšťa bodka, nahrádza sa čiarkou a dopĺňa písmenom h), ktoré znie:

„ h) kvalitné pracovné prostredie a pracovnú klímu bez nadmerne zaťažujúcich patologických javov v pedagogickom kolektíve.“.

2. Vkladá sa nový § 55a, ktorý znie:

„**(1)** Riaditeľ zabezpečí pracovné prostredie a pracovnú klímu tak, aby pedagogickí zamestnanci a odborní zamestnanci mohli vykonávať pedagogickú a odbornú činnosť bez nadmerne zaťažujúcich patologických javov v pedagogickom kolektíve. Minimálne raz za školský rok alebo aj na podnet zamestnancov prostredníctvom Centra pedagogicko-psychologického poradenstva a prevencie (ďalej len „Centrum“) zabezpečí preverenie psychosociálnej klímy v pedagogickom kolektíve so zameraním na odhaľovanie patologických javov (ďalej len „psychosociálnej klímy“). Na základe zistených skutočností prijme v spolupráci s Centrom opatrenia na odstránenie patologických javov v pedagogickom kolektíve, ako aj prevenčné opatrenia.

**(2)**  Zriaďovateľ na základe písomného podnetu vyzve riaditeľa, aby do 15 dní predložil hodnotiacu správu o opatreniach na odstránenie patologických javov v pedagogickom kolektíve a ďalších prevenčných opatreniach a ich účinnosti alebo do 30 dní prostredníctvom Centra zistil aktuálny stav psychosociálnej klímy v pedagogickom kolektíve.

**(3)** Ak riaditeľ svoju povinnosť podľa ods. 1 a 2 opomenie alebo nesplní riadne a včas, zriaďovateľ požiada Centrum o preverenie psychosociálnej klímy v danom pedagogickom kolektíve a prijme opatrenia na odstránenie patologických javov. Zároveň zriaďovateľ prijme opatrenia voči riaditeľovi školy podľa osobitného predpisu. 74) “.

3. Vkladá sa nová poznámka pod čiarou 74), ktorá znie:

„ 74) §3 ods. 7 písm. c) zákona č. 596/2003 Z. z. o štátnej správe v školstve a školskej samospráve a o znení a doplnení niektorých zákonov“.

**Čl. II**

Tento zákon nadobúda účinnosť 1. marca 2019.